 

**בבית הדין הצבאי המחוזי**

**במחוז שיפוטי ז"י**

**בפני השופט: סא"ל רינת לוי מוסקוביץ'**

**בעניין: התובע הצבאי (ע"י ב"כ, סגן ליאורה בבייב)**

**נגד**

**הנאשם: X/XXX טוראי א' ז' (ע"י ב"כ, עו"ד צחי מצרי)**

**הכרעת-דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 08.10.2020 ועד יום 14.10.2023 למשך 1,102 ימים, בהתאם לכתב האישום ולפרטים הנוספים.

**ניתנה היום, "א בשבט תשפ"ד, 31.01.2024, והודעה בפומבי ובמעמד הצדדים.**

**\_\_\_\_\_\_\_\_\_**

שופטת

**גזר-דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו XXX לתקופה בת 1,102 ימים, אשר הסתיימה בהתייצבותו.

הנאשם גויס לצה"ל בחודש במרץ 2020, וערק למעשה כ-7 חודשים לאחר מכן, במהלכם הספיק לצבור לחובתו שתי היעדרויות קודמות וכמות לא מבוטלת של דיוני משמעתיים.

הצדדים הציגו לפניי הסדר טיעון המבקש להטיל עליו 180 ימי מאסר לריצוי בפועל, לצד ענישה צופה פני עתיד.

ממסמכי ההגנה ומתסקיר העונש שנערך בעניינו, ניתן ללמוד על הרקע המשפחתי המורכב של הנאשם, על פטירת אימו בטרם עת בנסיבות שלא הובררו עד תום, את ההשפעה של מותה על אביו של הנאשם ועל הנאשם עצמו, אשר התמודד עם פוסט טראומה נוספת הנוגעת לרצח חברו. עלה מהמסמכים, כי הנאשם עשה שימוש נרחב בסמים הותאם לו פרופיל 64, והוא הומלץ לפטור בידי וה"ל אשר דנה בעניינו.

תסקיר הענישה המליץ לשקול הפחתה בעונשו, בין היתר בגין צער וחרטה שהביע וברצונו לקבל את שיקומו.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג. במניין שיקוליי לקחתי לחשבון גם את העבודה שהנאשם הסגיר עצמו לרשויות הצבא כשבוע לאחר פרוץ מלחמת חרבות ברזל.

**על הנאשם נגזרים, אפוא, העונשים הבאים:**

1. **מאה ושמונים (180) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן ארבעים וחמישה (45) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**העתק ההחלטה יועבר לשלישות ניהול כלואים, על מנת לוודא את פיטוריו של הנאשם מצה"ל בעקבות הוראת הוה"ל על כך.**

1. **זכות ערעור כחוק.**
2. **ניתן היום, כ"א בשבט תשפ"ד, 31.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**העתק נכון מהמקור  
  
ק' בית הדין**

**נערך על ידי: ק.ג**

**בתאריך: 04.02.2024**

**חתימת המגיה: סגן שיר בן-ארמון**